《晓发琳山晚会于湖光亭》
宋代·李彭

琳山寺前雨翻盆，辟邪渡头争渡喧。湖光主人敬爱客，解装咄嗟开酒樽。

江城花尽柳亦老，薄暮欢娱怜草草。殷勤为唤两红颜，始知人好鸟还好。

斑斑鬓间少黑丝，客中不复忧心捣。阻酒中圣少年时，江湖放浪真忘归。

老来颇丧丈夫勇，心随暝鸟投林飞。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。